Abruka vald

Abruka vald (saksa keeles Gemeinde Abro) oli vald Anseküla kihelkonnas Saaremaal. Vallamaja asus Saaremaal Salme külas.Maa-ameti kaardirakendused

Abruka vald moodustati 1866. aastal. Anseküla kihelkonnas moodustati samal aastal veel Anseküla kirikuvald, Lõmala vald, Lõo vald, Tiinuse vald ja Tiirimetsa vald, mis lõpetati 1891. aastal ning liideti Abruka vallaga.

Vallas oli Abruka posti-telegraafi agentuur, Anseküla, Hindu, Järve ja Tiirimetsa postitalu ning Imari, Lõmala ja Üüdibe kirjatalu (1934).

1936. aastal nimetati vald ümber Salme vallaks, kuna Abruka saar, mille järgi oli vald nime saanud, kuulus Kaarma-Suure valda.

Abruka vald kuulus Sõrve põllumeeste konvendi tegevus- ja valimispiirkonda ning Riigivolikogu 42. valimisringkonda, kust valiti Johannes Perens.

Viited

Kategooria:Eesti vallad aastatel 1866–1939
Kategooria:Anseküla kihelkond
Kategooria:Saare maakonna endised vallad